stanford-oval/wikipedia huggingface dataset:
צבי הנינג'ה: טירוף המוטנטים
פסקול

| --- | --- |
 פסקול מאת טרנט רזנור ואטיקוס רוס
 יצא לאור:  28 ביולי 2023
 סוגה:  פסקול
 אורך:  51:01
 חברת תקליטים:  The Null Corporation
 הפקה:  טרנט רזנור ואטיקוס רוס
 
פסקול הסרט הוקלט והופץ ב-28 ביולי 2023 על ידי חברת התקליטים The Null Corporation. הוא הולחן על ידי טרנט רזנור ואטיקוס רוס. הסרט כולל גם מוזיקת היפ הופ שמבוצעת על ידי אמנים פופולריים שונים.
| מס' | שם | כותב(ים) | משך |
| --- | --- | --- | --- |
| 1. | The Man in the Basement  |   | 3:38 |
| 2. | New Form of Life Itself  |   | 1:12 |
| 3. | Dipshits on a Roof  |   | 0:54 |
| 4. | Murder the Shreks!  |   | 2:03 |
| 5. | Maybe One Day  |   | 0:54 |
| 6. | Something to Love  |   | 2:59 |
| 7. | What’s the Worst That Could Happen?  |   | 1:37 |
| 8. | (The Worst That Could Happen)  |   | 0:44 |
| 9. | We Only Need Each Other  |   | 1:05 |
| 10. | Grand Theft Ice Cream Truck  |   | 2:09 |
| 11. | Techno Cosmic Research Institute  |   | 1:26 |
| 12. | Eye of the Tiger, Raph  |   | 0:28 |
| 13. | I Just Met You and You Almost Killed Me  |   | 0:57 |
| 14. | Accept Us.  |   | 0:10 |
| 15. | Puke Girl  |   | 0:12 |
| 16. | Megamind, Gru-Type SH*T  |   | 1:18 |
| 17. | Brought a Mutant to a Ninja Fight  |   | 0:51 |
| 18. | We’re Very Well Adjusted  |   | 1:33 |
| 19. | Goochie Goochie Goo  |   | 3:09 |
| 20. | She’s Gonna Milk Us  |   | 3:39 |
| 21. | Do You Need a Veterinarian?  |   | 1:59 |
| 22. | Enter the 37th Chamber  |   | 3:15 |
| 23. | A Zed and Two Noughts  |   | 2:12 |
| 24. | I Don’t Need That Horse  |   | 0:58 |
| 25. | Better Than Mark Ruffalo  |   | 2:30 |
| 26. | Thing from My Past  |   | 0:47 |
| 27. | Conveniently Placed Pizza Van  |   | 1:52 |
| 28. | Trapped Like a Rat  |   | 1:32 |
| 29. | Attack On a Titan  |   | 2:15 |
| 30. | Happy Ending / Sewer Home  |   | 2:27 |
| משך כולל: | משך כולל: | משך כולל: | 51:01 |
פרסים ומועמדויות

| פרס | קטגוריה | תוצאה |  |
| --- | --- | --- | --- |
| פרסי איגוד מבקרי הקולנוע האמריקאי / פרסי בחירת מבקרי הטלוויזיה | סרט האנימציה הטוב ביותר | מועמדות |  |
| פרס סאטורן | סרט האנימציה הטוב ביותר | מועמדות |  |
| פרס סטלייט | הסרט הטוב ביותר – אנימציה או מדיה מעורבת | מועמדות |  |
הערות שוליים

↑  Chad de Guzman, Oppenheimer and Barbie Take Top Prizes at Critics Choice Awards: See All the Winners, Time, ‏15 בינואר 2024 (באנגלית אמריקאית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏6 בדצמבר 2023 (באנגלית אמריקאית)
↑  IPA Admin, IPA Reveals Nominations for the 28th Satellite™ Awards, International Press Academy, ‏18 בדצמבר 2023 (באנגלית אמריקאית)
דאינריז טארגאריין

| --- | --- |

 סוג:  גיבורה
 שם ספר:  שיר של אש ושל קרח
 תוכנית טלוויזיה:  משחקי הכס
 הופעה ראשונה:  בסדרת הספרים: משחקי הכס, 1996 בסדרת הטלוויזיה: "החורף מגיע", 2011
 הופעה אחרונה:  בסדרת הטלוויזיה: "כס הברזל", 2019
 יוצרים:  ג'ורג' ר. ר. מרטין
 גילום הדמות:  אמיליה קלארק
 מידע
 כינויים:  פרי-סער, חאליסי של ים העשב הגדול, הבלתי-נשרפת, אם הדרקונים, מנתצת השלשלאות, מלכת האנדאלים וראשוני האדם, מגינת שבע הממלכות
 סטטוס:  פעילה/מתה
 גיל:  16/22
 תאריך לידה:  284AC‏/282AC
 מקום לידה:  מעלה מלך
 גזע:  אדם
 מין:  נקבה
 מקצוע:  מלכה
 שיוך:  בית טארגאריין
 מומחיות:  דוברת השפה המשותפת, ואליריאנית ודות'ראקית
 כוחות:  עמידה לאש, שולטת בדרקונים
 אזרחות:  שבע הממלכות 
 תאריך פטירה:  305AC
 סיבת המוות:  נדקרה בלבה על ידי מאהבה, ג'ון שלג
 דמויות קשורות
 משפחה:  בית טארגאריין: אאריז (אב), ריילה (אם), ראיגאר (אח), וייסריז (אח), ג'ון שלג (אחיין, בן זוג), חאל דרוגו (בעל, מת), ראיגו (בן שמת בלידה), היזדאהאר זו לוראק (בעל לצרכים פוליטיים)
 חברים:  ז'ורה מורמונט (יועץ ושומר), טיריון לאניסטר (ימין המלכה), מיסאנדיי (יועצת, דוברת ומתורגמנית), תולע אפור (מפקד צבא הבלתי-טמאים), ואריז (יועץ), דאאריו נאהאריס, ג'ון שלג
 אויבים:  מלך הלילה וההלכים הלבנים, בני ההרפיה, בעלי העבדים, סרסיי לאניסטר, בית באראתיאון
 
דאינריז "פרי-סער" טארגאריין (באנגלית: Daenerys "Storm-Born" Targaryen) היא דמות מרכזית בסדרת ספרי הפנטזיה האפית "שיר של אש ושל קרח" מאת ג'ורג' ר. ר. מרטין, ובסדרת הטלוויזיה "משחקי הכס", המבוססת על סדרת הספרים. מגולמת על ידי אמיליה קלארק.
דאינריז משמשת כנקודת תצפית בסיפור ופרקים רבים מסופרים מנקודת מבטה. היא מאופיינת כנערה חזקה, אמיצה, נחושה, נדיבה ורחומה, מצד אחד, אבל תוקפנית, עקשנית ואימפולסיבית מצד שני. כנצר האחרון לבית טארגאריין, היא טוענת לכתר שבע הממלכות של וסטרוז ויוצאת להשיב לידיה את כס הברזל.
ביוגרפיה בדיונית > בסדרת הספרים

דאינריז טארגאריין היא מהנצר האחרון לשושלת טארגאריין. היא נולדה לאחר מותו של אביה אאיריז, ואמה מתה בלידתה. היא נאלצה לברוח מן הממלכה יחד עם אחיה וייסריז, קרוב המשפחה היחיד שנותר לה, לערים החופשיות שמעבר לים הצר, מחשש שאנשיו של "החמס", המלך רוברט באראתיאון, יחפשו אחריהם ויהרגו אותם. אחיה החליט להשיאה לחאל דרוגו, מנהיג הדות'ראקים, בתמורה לצבא שינסה לכבוש חזרה את שבע הממלכות. לאחר מות בעלה ומות בנה, דאינריז הקימה לתחייה שלושה דרקונים מביצים עתיקות ומאובנות עמן נכנסה אל תוך הלהבות. מאז ואילך כונתה "אם הדרקונים" ו"הבלתי נשרפת".
מטרתה היא לכבוש מחדש את וסטרוז. לאחר שהחלאסאר (השבט) של דרוגו התפרק, היא צעדה לעבר קארת', עיר גדולה מאוד שאירחה את החלאסאר המצומצם המורכב משלושת פרשיה, אמותיה, ילדים וזקנים. כשהגיעה לקארת', אציל קארת'י בשם קסארו זוהאן דאקסוס, הציע להינשא לה ובתמורה יעזור לה לכבוש את כס הברזל. היא סירבה. לאחר כמה זמן, שוכנעה דאינריז על ידי פיאט פרי מגילדת המכשפים, אחד מהאנשים שהכירה בקארת', להגיע לבית "הבלתי מתים" על מנת להדריך אותה בהמשך דרכה. שם היא ראתה חזיונות מהעבר ומהעתיד, בלי שתדע מה אומרים החזיונות. אך למעשה זה היה תעלול של פיאט פרי והמכשפים על מנת לגרום לדאינריז להיות תקועה שם לנצח. למזלה, היא נשאה אחד מדרקוניה, דרוגון, על כתפה והוא הציל אותה בכך ששרף את הבלתי מתים והצית את המקום. לאחר מכן, פגשה את בלוואס החזק, ונושא כליו ארסטאן לבן-זקן (שהתגלה כסר באריסטאן סלמי אמיץ הלב) והם אמרו לה שממתינות לה שלוש ספינות של אילריו מופאתיס הפרנס מפנטוס, והן אמורות לקחת אותה אליו.
בהתחלה היא עלתה על הספינות, אך לאחר זמן מה שינתה את המסלול לעבר מפרץ סוחרי העבדים על מנת לגייס צבא של עבדים לוחמים בשם לא-טמאים. את הלא טמאים היא שכנעה לבגוד באדוניהם ובעזרתם היא כבשה את שלוש הערים הגדולות ביותר של סוחרי העבדים: אסטאפור, יונקאי ומירין. לאחר שכבשה את מירין, היא הפכה למלכתה ושלטה בה. במקביל התחוללה מהפכה ביונקאי ובאסטאפור. ביונקאי סוחרי העבדים נטלו מחדש את השלטון ובאסטאפור הוכתר מלך חדש, המבקש את ידה של דאינריז. לצד כל אלה במירין, בני ההרפיה טובחים בלא-טמאים, חייליה שהשיגה באסטאפור. בני ההרפיה הם אצילים מגיס, אימפריה שהובסה בידי ואליריה שסמלה היה ההרפיה. עם התרופפות שלטונה במירין, היונקאים ובעלי בריתם מחריבים את אסטאפור וצועדים לעבר מירין. קסארו זוהאן דאקסוס הגיע אליה שוב והציע לה 13 ספינות גדולות בשביל לעזוב את מירין כשלא יאונה לה כל רע. היא סירבה, וגם קארת' הצטרפה ללחימה נגדה. בשביל להרגיע את היונקאים ואת בני ההרפיה, דאינריז נישאת להיזדאהאר זו לוראק, אציל מיריני, שהצליח להרגיע את בני ההרפיה ולהשקיט לעת מסוימת את היונקאים. לאחר שפתחה בצורה חגיגית בגלל השלום עם יונקאי את בורות הלחימה, הגיע דרוגון, הדרקון השחור, וזרע הרס, עד שדאינריז עלתה על גבו ועפה ממירין. היא הגיעה לים הדות'ראקי, לגבעה שבה התגורר דרוגון. היא קראה לה 'דרגונסטון', על שם המקום בו נולדה וטירת בית טארגאריין בווסטרוז. לאחר כמה ימים, מצא אותה חאל ז'אקו, פרש הדם של בעלה המת חאל דרוגו.
ביוגרפיה בדיונית > בסדרת הטלוויזיה

בסדרת הטלוויזיה דאינריז היא בעלת עמידות לאש ושרדה שתי שריפות קשות. בעונה הראשונה היא מציתה את עצמה ביחד עם חאל דרוגו הגוסס, המכשפה שרימתה אותה וביצי שלושת הדרקונים. היא קמה מן האפר כשבידיה שלושה אבקועי דרקונים, ובזכות כך הוענק לה הכינוי "הבלתי-נשרפת". בעונה השישית היא מציתה את מקדש הדות'ראקי עם החאלים בתוכו ויוצאת ללא פגע. בכך מצליחה לגייס את נאמנותם.
בעונה השישית מצליחה דאינריז להשיג מחדש שליטה בערי מפרץ סוחרי העבדים הודות לשלושת דרקוניה וצבא הפרשים הדות'ראקים. היא ממנה את טיריון לאניסטר לימינה וליועץ ראשי. עוד מייעצים לה ז'ורה מורמונט וואריז מווסטרוז, מיסאנדיי המתרגמת ותולע אפור, מפקד צבא הבלתי-טמאים. בעונה השביעית דאינריז יוצאת לווסטרוז כאשר ברשותה שלושה דרקונים בוגרים וצבא ענק המורכב מהבלתי-טמאים והפרשים הדות'ראקים. היא כובשת מחדש את דרגונסטון ומקימה בו את בסיסה ליציאה למערכה לכיבוש וסטרוז והכתרתה כמלכת שבע הממלכות.
בדרגונסטון היא נפגשת עם ג'ון שלג, מלך הצפון ולשעבר מפקד משמר הלילה, שמשכנע אותה להתגייס לעזרתו להילחם בהלכים הלבנים - צבא של אל-מתים אכזריים שנמצא מצפון לחומה ומתקדם כדי לכבוש את וסטרוז עם רדת החורף. ג'ון יוצא בראש משלחת לוחמים ללכוד את אחד האל-מתים אך מכותר בידי צבאם. בשיא הקרב מגיעה דאינריז ודרקוניה כדי להצילם. במהלך החילוץ נהרג ויסריון, אחד מדרקוניה של דאינריז מחנית קרח שמיידה בו מלך הלילה וגופתו צונחת אל קרקעית האגם הקפוא. ג'ון ודאינריז מתאהבים, הוא נשבע לה אמונים כמלכתו והיא מתחייבת להילחם במלך הלילה. במקביל, צבא המתים מוציאים את גופת הדרקון מן האגם, ומקימים אותו כאל-מת הנשלט בידי מלך הלילה. הדרקון באמצעותו להבות קפואות כחלחלות פורץ ומפיל את חומת הקרח הענקית וצבא המתים פלש דרומה.
דאינריז וכוחותיה מתבצרים בווינטרפל. יחד עם ג'ון שלג ואנשי הצפון הם מביסים את צבא המתים. לאחר הניצחון בווינטרפל, דאינריז מתעקשת לנוע דרומה ולהביס את סרסיי לאניסטר. בדרכה היא נקלעת במפתיע למארב של יורון גרייג'וי וצי הברזל. הם יורים חצי עקרבים אשר פוגעים בראיגל, הדרקון השני של דאינריז, והורגים אותו. במארב גם נחטפת מיסאנדיי, העוזרת הקרובה של דאינריז. בטרם תפרוץ המלחמה, סרסיי נושאת ונותת עם דאינריז. משלא הגיעו להסכמה מורה סרסיי לגרגור קלגאן לערוף את ראשה של מיסאנדיי.
התפשטות הידיעה על זכותו החוקית של ג'ון שלג לכס, לצד מותם של מיסאנדיי וראיגל, גורמים להתערערות נפשית של דאינריז. כשפורצת המלחמה מול סרסיי היא מחריבה את מעלה מלך והורגת המוני חפים מפשע, גם לאחר כניעת צבאה של סרסיי. ג'ון וטיריון מזועזעים מהמאורעות וטיריון מזהיר את ג'ון שדאינריז איבדה את עשתונותיה ומהווה איום קטלני על כל תושבי וסטרוז. בטרם התיישבה על כס הברזל ג'ון מגיע לשוחח עם דאינריז. בלהט השיחה הם מתנשקים, ולמרות אהבתו העזה אליה, ג'ון דוקר אותה למוות כדי למנוע ממנה לשרוף את כל וסטרוז. דרוגון מגיע מיד ונסער לגלות על מותה. ביגונו הוא מתיך את כס הברזל, נושא את גופת דאינריז ועף למרחקים.
דרקוניה

לאחר שאולצה להינשא לדותראקי חאל דרוגו, קיבלה דאינריז כמתנת חתונה שלוש ביצי דרקון ענקיות מאיליריו, הפרנס של העיר החופשית פנטוס, שארגן את הנישואין. לטענת איליריו, הביצים הגיעו "מארצות הצל מעבר לאסשאי" וכי הן עתיקות יומין כל כך ש"הזמן הפך אותן לאבן". בספר "אש ודם" שמספר על ההיסטוריה של בית טארגאריין מתגלה כי למעשה הביצים האלו נגנבו בתקופת שלטונו של ג'איהאיריז הראשון על ידי אליסה פארמן, המאהבת של ראינה טארגאריין, אחות המלך. אליסה גנבה את הביצים מדרגונסטון ומכרה אותן ללורד הים של העיר החופשית בראאבוס על מנת להסתייע בכסף לבניית ספינה, ובמרוצת מאתיים השנים שחלפו עד ללידתה של דאינריז, התגלגלו הביצים לפנטוס, לידי איליריו הפרנס.
לאחר המוות של בעלה חאל דרוגו, דאינריז ואנשיה הקימו מדורה שאליה הכניסו את גופתו, המכשפה מירי מאז דור, ושלושת ביצי הדרקונים. במהלך הלילה דאינריז נכנסה אל המדורה, ובבוקר שלאחר מכן מצאו אותה אנשיה כשלצידה שלושה גורי דרקונים. דרקוניה הפכו למקור כוחה העיקרי, ובאמצעותם השיגה דאינריז בני ברית רבים. דאינריז מתכננת להשתמש בדרקונים כדי לכבוש את שבע הממלכות של וסטרוז, כשיגדלו.
דרקוניה > דרוגון

דרוגון תואר כגדול ביותר והאגרסיבי מבין שלושת הדרקונים. דאינריז קראה לו על שם בעלה המת, דרוגו.
דרוגון תואר כדרקון שקשקשיו ושיניו שחורים, וקרניו ועיניו אדומות כדם. הלהבה של דרוגון תוארה בצבעים שחור ואדום, וניתן להרגיש את החום שלה גם ממרחק שלושים מטרים. משק הכנפיים שלו נשמע כמו רעם. הוא מדמם דם שחור.
כשדאינריז הייתה בבית הבלתי מתים היא נשאה את דרוגון על כתפה. כשהבלתי מתים ניסו לתקוף את דאינריז דרוגון שרף אותם. כשביקרה בעיר אסטאפור, דאינריז הציעה לאדוני העבדים את דרוגון כתשלום על צבא הבלתי טמאים. אך ביום העסקה דאינריז צוותה על דרוגון ושאר הדרקונים שלה לתקוף את האדונים. לאחר שדרוגון הרג ילדה קטנה בחיפוש אחר אוכל, החליטה דאינריז לכלוא את שלושת הדרקונים במרתף בעיר מירין, אבל דרוגון ברח. כשדאינריז פתחה את בורות הלחימה דרוגון הגיע במהלך הקרב. הרבה מהנוכחים בבור תקפו את דרוגון מחשש שהוא מהווה איום, כדי שלא יפגע דאינריז עלתה על גבו של דרוגון ורכבה עליו לים הדות'ראקי. שם מצא אותם חאל ז'אקו, פרש הדם של בעלה המת חאל דרוגו.
בסדרת הטלוויזיה, דאינריז השתמשה בשלושת הדרקונים כדי לשרוף את הספינות של אדוני העבדים. לאחר מכן היא מפליגה לווסטרוז עם הצבא שלה ועם הדרקונים, ומגיעה לאי דרגונסטון. בעונה השביעית דאינריז רוכבת על דרוגון כשהיא מתקיפה את הצבא של בית לאניסטר, וגם כשהיא מתקיפה את צבא ההלכים הלבנים של מלך הלילה. בעונה השמינית דאינריז רוכבת על דרוגון כשהיא שורפת את מעלה המלך. לאחר שהיא משמידה את העיר וג'ון סנואו דוקר אותה בליבה, דרוגון מגיע מיד ונסער לגלות על מותה. ביגונו הוא מתיך את כס הברזל, נושא את גופת דאינריז ועף למרחקים.
דרקוניה > ויסריון

דאינריז קראה לוויסריון על שם אחיה המת, וייסריז טארגאריין.
ויסריון תואר כדרקון שקשקשיו בצבע קרם, הקרניים והעצמות שלו זהובות. גם עיניו של ויסריון זהובות, ותוארו כשתי בריכות של זהב מותך. שיניו וטפריו שחורים. רוב הלהבה של ויסריון זהובה, אך חלקים ממנה כתומים ואדומים. הדם שלו זהוב ואדום.
כשדאינריז מבצעת עם אדוני העבדים עסקה על צבא הבלתי טמאים, היא מצווה על ויסריון ושאר הדרקונים שלה לתקוף את האדונים. לאחר שדרוגון הרג ילדה קטנה בחיפוש אחר אוכל, החליטה דאינריז לכלוא את הדרקונים במרתף בעיר מירין. לאחר שהצעת הנישואין של קוונטין מארטל נדחתה על ידי דאינריז, החליט קוונטין לנסות לאלף את אחד מדרקוניה כיוון שלא רצה לחזור הביתה בידיים ריקות. הוא עלה על ויסריון בניסיון לאלף אותו, אך הדרקון אותו ניסה לאלף התברר כראיגאל, אשר שרף אותו. אנשיו של קוונטין ברחו והשאירו את דלת המרתף פתוחה, וכך הצליחו ויסריון וראיגאל להשתחרר.
בסדרת הטלוויזיה, דאינריז השתמשה בשלושת הדרקונים כדי לשרוף את הספינות של אדוני העבדים. לאחר מכן היא מפליגה לווסטרוז עם הצבא שלה ועם הדרקונים, ומגיעה לאי דרגונסטון. בעונה השביעית דאינריז תוקפת את צבא ההלכים הלבנים של מלך הלילה באמצעות הדרקונים, אך ויסריון מת במתקפה מחנית קרח שמיידה בו מלך הלילה וגופתו צונחת אל קרקעית האגם הקפוא. צבא המתים מושים את גופתו מן האגם, ומקימים אותו כאל-מת הנשלט בידי מלך הלילה. ויסריון פורץ את החומה הגדולה ומאפשר את פלישת המתים דרומה. בעונה השמינית כשצבא המתים תוקף את ווינטרפל, דרוגון וראיגאל הורגים את ויסריון האל-מת.
דרקוניה > ראיגאל

דאינריז קראה לראיגאל על שם אחיה המת, ראיגאר טארגאריין.
ראיגאל תואר כדרקון שקשקשיו ירוקים, וכנפיים ועיניו שלו בצבע ברונזה. שיניו וטפריו שחורים. הלהבה שלו תוארה בצבעים כתום, צהוב וירוק.
כשדאינריז מבצעת עם אדוני העבדים עסקה על צבא הבלתי טמאים, היא מצווה על ראיגאל ושאר הדרקונים שלה לתקוף את האדונים. לאחר שדרוגון הרג ילדה קטנה בחיפוש אחר אוכל, החליטה דאינריז לכלוא את הדרקונים במרתף בעיר מירין. לאחר שהצעת הנישואין של קוונטין מארטל נדחתה על ידי דאינריז, החליט קוונטין לנסות לאלף את אחד מדרקוניה כיוון שלא רצה לחזור הביתה בידיים ריקות. הוא עלה על ויסריון בניסיון לאלף אותו, אך ראיגאל שרף אותו. אנשיו של קוונטין ברחו והשאירו את דלת המרתף פתוחה, וכך הצליחו ויסריון וראיגאל להשתחרר.
בסדרת הטלוויזיה, דאינריז השתמשה בשלושת הדרקונים כדי לשרוף את הספינות של אדוני העבדים. לאחר מכן היא מפליגה לווסטרוז עם הצבא שלה ועם הדרקונים, ומגיעה לאי דרגונסטון. בעונה השביעית דאינריז תוקפת את צבא ההלכים הלבנים של מלך הלילה באמצעות הדרקונים. בעונה השמינית הצבא של דאינריז נקלע במפתיע למארב של יורון גרייג'וי וצי הברזל. הם יורים חצי עקרבים אשר פוגעים בראיגאל והורגים אותו.
הערות שוליים

1 2 3 4  בסדרת הספרים
1 2 3 4 5 6 7 8 9  בסדרת הטלוויזיה
1 2  ריקוד עם דרקונים, פרק 52
↑  סופת החרבות, פרק 8
1 2 3 4  ריקוד עם דרקונים, פרק 68
↑  עימות המלכים, פרק 12
↑  עימות המלכים, פרק 40
↑  ריקוד עם דרקונים, פרק 50
פרנסס מקדורמנד

| --- | --- |

פרנסס מקדורמנד מקבלת את פרס גילדת שחקני המסך, 2015.
 לידה:  23 ביוני 1957 (בת 67) גיבסון סיטי, אילינוי, ארצות הברית 
 שם לידה:  Cynthia Ann Smith 
 מדינה:  ארצות הברית 
 תקופת הפעילות:  מ-1982 
 מקום לימודים:  קולג' בתאני (1979)  בית הספר לדרמה של ייל (1982)  Monessen High School 
 בן או בת זוג:  ג'ואל כהן (1984–?) 
 פרסים והוקרה:  פרס אוסקר לשחקנית הטובה ביותר   פרס גלובוס הזהב לשחקנית הטובה ביותר - סרט דרמה פרס גילדת שחקני המסך
 פרופיל ב-IMDb
 
פרנסס מקדורמנד (באנגלית: Frances McDormand; נולדה ב-23 ביוני 1957) היא שחקנית אמריקאית, זוכת שלושה פרסי אוסקר לשחקנית הטובה ביותר, שני פרסי גלובוס הזהב, פרס אמי, פרס טוני, פרס באפט"א לקולנוע ושלושה פרסי גילדת שחקני המסך.
ביוגרפיה

פרנסס מקדורמנד נולדה בגיבסון סיטי, אילינוי, והיא הצעירה מבין שלושה ילדים שאומצו על ידי המהגרים הקנדיים ורנון (שהוא כומר פרוטסטנטי) ונורין מקדורמנד. מקדורמנד בילתה את מרבית נעוריה בפיטסבורג, פנסילבניה, שם סיימה תיכון. היא למדה במכללה במערב וירג'יניה וקיבלה בה תואר ראשון בתיאטרון בשנת 1979.
בשנת 1982 קיבלה תואר שני בתיאטרון מבית הספר לדרמה של אוניברסיטת ייל. בזמן לימודיה בייל חלקה חדר עם השחקנית הולי האנטר שנעשתה חברה טובה שלה.
ביוגרפיה > קריירה

תפקידה הראשון בקולנוע היה בסרטם הראשון של איתן וג'ואל כהן, "רציחות פשוטות" (1984).
בשנת 1987 החלה לשחק בסדרת הדרמה המשפטית "התרוצצות" ברשת CBS, הסדרה לא האריכה ימים וירדה מן המרקע לאחר 10 פרקים.
ב-2014 לקחה חלק בהפקת הסרט "כל דבר סודי", בכיכובן של אליזבת' בנקס ודקוטה פנינג.
חיים אישיים

היא נישאה לג'ואל כהן בשנת 1984, ובשנת 1985 מקדורמנד, האחים כהן, הולי האנטר, והבמאי סם ריימי חלקו בית בלוס אנג'לס, קליפורניה. בשנת 1995, אימצו ג'ואל ופרנסס ילד מפרגוואי, פדרו מקדורמנד כהן.
פרסים ומועמדויות בולטות

ב-1996 זכתה בפרס אוסקר לשחקנית הטובה ביותר עבור תפקידה בתור השוטרת מארג' גאנדרסון ב"פארגו".
ב-2011 זכתה בפרס טוני על תפקידה בהצגה "Good People".
ב-2017 שיחקה בסרט "שלושה שלטים מחוץ לאבינג, מיזורי", שזיכה אותה בארבעה פרסים: פרס אוסקר לשחקנית הטובה ביותר; פרס גלובוס הזהב לשחקנית הטובה ביותר - סרט דרמה; פרס גילדת שחקני המסך ופרס באפט"א לשחקנית הטובה ביותר בתפקיד ראשי.
ב-2020 שיחקה בסרט "ארץ נוודים" שזיכה אותה בפעם השלישית בפרס אוסקר לשחקנית הטובה ביותר, ואף במועמדות לפרס גלובוס הזהב לשחקנית הטובה ביותר - סרט דרמה.
בנוסף, מקדורמנד הייתה מועמדת שלוש פעמים לפרס אוסקר לשחקנית המשנה הטובה ביותר: ב-1988 עבור תפקידה ב"מיסיסיפי בוערת", ב-2000 עבור "כמעט מפורסמים", וב-2006 עבור "ארץ קרה".
פילמוגרפיה נבחרת

| שנה | שם הסרט | תפקיד | הערות |
| --- | --- | --- | --- |
| 1984 | רציחות פשוטות | אבי מרטי |  |
| 1987 | בייבי אריזונה | דוט, רעייתו של גלן הטיפש |  |
| 1988 | מיסיסיפי בוערת | ג'ד פל, אשת סגן השריף | מועמדת לפרס אוסקר לשחקנית המשנה הטובה ביותר |
| 1990 | דארקמן | ג'ולי הייסטינגס, חברתו של פייטון |  |
| 1993 | תמונות קצרות | בטי וית'רס | זוכת פרס גלובוס הזהב זוכת פסטיבל הסרטים של ונציה |
| 1995 | הבריחה מרנגון | אנדי באומן |  |
| 1996 | פארגו | מארג' גונדרסון | זוכת פרס אוסקר לשחקנית הטובה ביותר מועמדת לפרס באפט"א לשחקנית הטובה ביותר בתפקיד ראשי מועמדת לפרס גלובוס הזהב לשחקנית הטובה ביותר - סרט קומדיה או מוזיקלי זוכת פרס גילדת שחקני המסך זוכת פרסי אמפייר זוכת פרס אינדפנדנט ספיריט זוכת איגוד המבקרים האמריקני (מקום שלישי) זוכת פרס סטלייט מועמדת לפרס סאטורן |
| 1996 | כוכב בודד | באני |  |
| 1996 | מתחבאים באמריקה | גאס | סרט טלוויזיה מקורי של Showtime מועמדת לפרס אמי לשחקנית משנה במיני-סדרה או סרט |
| 1997 | פחד ראשוני | ד"ר מולי הארינגטון |  |
| 1998 | מדליין | מיס קלאבל |  |
| 2000 | כמעט מפורסמים | איליין מילר | מועמדת לפרס אוסקר לשחקנית המשנה הטובה ביותר מועמדת לפרס באפט"א לשחקנית הטובה ביותר בתפקיד משנה מועמדת לפרס גלובוס הזהב לשחקנית המשנה הטובה ביותר - סרט קולנוע מועמדת לפרס גילדת שחקני המסך זוכת איגוד המבקרים האמריקני (מקום שני) מועמדת לפרס סטלייט |
| 2000 | ערי הפלא | דין שרה גאסקל |  |
| 2001 | האיש שלא היה שם | דוריס קריין | מועמדת לפרס סאטורן |
| 2002 | שחייה לילית | ג'יין |  |
| 2002 | עיר ליד הים | מישל |  |
| 2003 | באהבה אין חוקים | זואי |  |
| 2005 | ארץ קרה | גלורי דודג' | מועמדת לפרס אוסקר לשחקנית המשנה הטובה ביותר מועמדת לפרס באפט"א לשחקנית הטובה ביותר בתפקיד משנה מועמדת לפרס גלובוס הזהב לשחקנית המשנה הטובה ביותר - סרט קולנוע מועמדת לפרס גילדת שחקני המסך מועמדת לפרס סטלייט |
| 2006 | חברות עם כסף | ג'יין | זוכת פרס אינדפנדנט ספיריט |
| 2008 | מיס פטיגרו | גוואניביר פטיגרו |  |
| 2008 | לקרוא ולשרוף | לינדה ליצקי, מדריכת הכושר | מועמדת לפרס גלובוס הזהב לשחקנית הטובה ביותר - סרט קומדיה או מוזיקלי |
| 2011 | רובוטריקים 3: אפלת הירח | שרלוט מירינג, מפקדת משרד ההגנה האמריקאי |  |
| 2012 | מדגסקר 3: מקרקסים את אירופה | קצינת המשטרה, קפטן שנטל דובואה | דיבוב |
| 2012 | ממלכת אור הירח | גברת בישופ, אמה של הילדה |  |
| 2014 | אוליב קיטרידג' | אוליב | זוכת פרס אמי לשחקנית הטובה ביותר |
| 2015 | הדינוזאור הטוב | אם משפחת אפטוזאורוס | דיבוב |
| 2016 | יחי הקיסר! | סיסי קאלהון, עורכת הסרטים |  |
| 2017 | שלושה שלטים מחוץ לאבינג, מיזורי | מילדרד הייז | זוכת פרס אוסקר לשחקנית הטובה ביותר זוכת פרס באפט"א לשחקנית הטובה ביותר בתפקיד ראשי זוכת פרס גלובוס הזהב לשחקנית הטובה ביותר - סרט דרמה זוכת פרס גילדת שחקני המסך מועמדת לפרסי הקולנוע הבריטי העצמאי זוכת פרס אינדפנדנט ספיריט זוכת איגוד המבקרים האמריקני (מקום שלישי) מועמדת לפרס סטלייט מועמדת לפרס סאטורן |
| 2018 | אי הכלבים | אורקל | דיבוב |
| 2021 | ארץ נוודים | פרן | זוכת פרס אוסקר לשחקנית הטובה ביותר מועמדת לפרס גלובוס הזהב לשחקנית הטובה ביותר - סרט דרמה |
| 2021 | הכרוניקה הצרפתית | לוסינדה קרמנץ |  |
| 2021 | הטרגדיה של מקבת' | ליידי מקבת' | גם מפיקה |
| 2022 | נשים מדברות (אנ') | ג'נז | גם מפיקה |
| 2024 | הזאבים | קולה של פמלה דאוד-הנרי |  |
דיור מוגן

בית דיור מוגן באנגליה
דיור מוגן הוא מרכז מגורים המיועד לבני הגיל השלישי ומספק להם מגוון שירותי רווחה, בריאות ופנאי. בשונה מבית אבות, דיור מוגן מורכב לרוב ממבוגרים עצמאיים באופן מלא או חלקי שאינם נזקקים לשירותים סיעודיים (הגדרתו של קשיש כעצמאי נתונה למבחנים של גורמי הרווחה).
דיור מוגן תומך גם בקשישים, אך מיועד לבני גיל הזהב העצמאיים, אלה המסוגלים לבצע פעולות יומיומיות בלי להזדקק לעזרה.
דיור מוגן מוסדר בישראל בחוק הדיור המוגן, תשע"ב-2012.
מאפיינים

דיור מוגן מיועד למבוגר שחי בו בדירה קטנה, הכוללת חדר שינה, סלון ומטבחון, ולעיתים חדר נוסף. מרכז הדיור המוגן כולל חדר אוכל ומתקני פנאי כגון חדר כושר, בריכת שחייה, אולם הרצאות וספרייה. בסביבתו ניתן למצוא לרוב שירותים נוספים, כגון מרכז קניות, המשמשים גם את דיירי הדיור המוגן.
דיור מוגן מאפשר לדייריו לנהל חיי חברה עצמאיים ומלאי פעילות. בתוך כך, דיור מוגן נועד לספק לבני גיל הזהב את כל השירותים החיוניים בשלב זה של חייהם, בהם:
צוותי רפואה וסעד
שמירה וביטחון 24 שעות ביממה
סיוע סוציאלי
סיוע פסיכולוגי
שירותי הסעדה
אירועי תרבות ופנאי קהילתיים
שירותי ניקיון ותחזוקת חדרים.
סוג נוסף של דיור מוגן ההולך ונעשה נפוץ בישראל הוא עבור אנשים הסובלים ממחלות נפש, אך מסוגלים בעזרת סיוע, לחיות בדירה עצמאית ולא במוסד תוך שהם מקבלים את הסיוע שנזקקים לו. סוג זה של דיור מוגן שונה מהדיור המוגן עבור קשישים בכך שהוא ממומן על ידי המדינה ומשרד הבריאות, וניתן כחלק משירותי סל שיקום. השירות מבוצע על ידי עמותות המשולמות ממשרד הבריאות, ובו ניתנים למתמודדים שירותי ליווי של עובדים סוציאליים ומדריכי שיקום.
מימון

בעוד שלטובת מגורים בבית אבות ניתן לקבל מימון ממשלתי, במעבר לדיור מוגן אין אפשרות לקבל מימון שכזה. התשלום עבור חיים במרכז דיור מוגן נעשה באופן פרטי בלבד.
התשלום בגין הדיור המוגן כולל מסלולים אחדים, המבוססים על המרכיבים:
דמי כניסה חד-פעמיים, לשם התאמת הדירה לדייר החדש.
פיקדון גבוה (מאות אלפי שקלים), שנשחק (כולו או חלקו) במשך שנות המגורים בדיור המוגן.
תשלום חודשי קבוע. ניתן להקטין את גובה הפיקדון בתמורה לתשלום חודשי גבוה יותר.
תשלום נוסף בגין שירותים שאינם כלולים בחבילה הבסיסית.
ראו גם

בית אבות
דיור מוגן (שיקום) - דיור מוגן ספציפי לאוכלוסיות בעלות רקע פסיכיאטרי.
עמידר
הגיל השלישי
לקריאה נוספת

נילי שגיא, חוק הדיור המוגן - הלכה למעשה, הוצאת נבו, 2019.
בני שטיינברג, במקום שאין אף אחד, כנרת זמורה-ביתן, 2021.
דיור מוגן "מגדלי הים התיכון נורדיה"
מדרשת לינדנבאום

| --- | --- |

אין תמונה חופשית
 מדרשה תורנית לנשים
 השתייכות:  ציונות דתית
 תקופת הפעילות:  תשל"ו–הווה
 מייסדים:  הרב חיים ברבנדר
 בעלי תפקידים
 מנהל:  הרב שלמה בראון והרב אהד טהרלב
 ראש המדרשה תורנית לנשים:  הרב אהד טהרלב
 תלמידים
 :  כ-200
 מיקום
 מיקום:  ירושלים - ארנונה
 מדינה:  ישראל ישראל
 קואורדינטות:  31°44′40″N 35°13′16″E﻿ / ﻿31.744416666667°N 35.221083333333°E﻿ / 31.744416666667; 35.221083333333
 www.lind.org.il
  (למפת ירושלים מוגדלת) מדרשת לינדנבאום(למפת ירושלים רגילה) מדרשת לינדנבאום(למפת הרי ירושלים רגילה) מדרשת לינדנבאום(למפת הרי ירושלים מוגדלת) מדרשת לינדנבאום
 
מדרשת או"ת לינדנבאום (בעבר נקראה מדרשת ברוריה) היא מדרשה תורנית לנשים בשכונת ארנונה בירושלים הפועלת תחת רשת אור תורה סטון. המדרשה היא אחת המסגרות הגדולות בישראל ללימוד תורה לנשים, והראשונה שהתקיים בה לימוד גמרא לנשים בסגנון ישיבתי[דרושה הבהרה]. תוכנית הלימודים במדרשה כוללת גמרא, מדרש, תנ"ך, מוסר, חסידות ומחשבת ישראל.
הקמת המדרשה

מדרשת לינדנבאום החלה את דרכה בשנת 1976, אז כונתה על שם מייסדה וראשה הרב חיים ברבנדר, אשר עמד במקביל בראש ישיבת המבתר. שמה הרשמי היה "מדרשת ברוריה", על שם ברוריה, אשתו הלמדנית של רבי מאיר, אחד מחכמי המשנה הבולטים. את שמה הנוכחי קיבלה מדרשת לינדנבאום בשנות התשעים, על שם זוג הנדבנים בלדה ומרסל לינדנבאום המעורב במפעלים פמיניסטיים ותורניים.
המדרשה נחשבת כחלוצת המדרשות התורניות לבנות, במקביל למדרשה לבנות באוניברסיטת בר-אילן. המאפיין המובהק ביותר של חדשנותה הוא כניסתן של התלמידות ללימוד גמרא, תחום ישיבתי מרכזי שהיה עד אז נחלתם של מוסדות ישיבתיים לגברים בלבד.
בהתחלה הייתה המדרשה בעלת זיהוי אנגלוסקסי מובהק, אך בחלוף השנים התחזק אופיו הישראלי של המקום.
לצד המרכז בירושלים למדרשה שלוש שלוחות: "מתת כרמיאל" בכרמיאל שהוקמה ב-2014 ושלוחה בלוד שהוקמה ב-2017 ובפרדס חנה שהוקמה ב-2023